སྒྲུང་ལ་ཁྱད་ཆོས་ཤིན་ཏུ་མང་ནའང་སྒྲུང་ཡག་པོ་ཞིག་ཡིན་ན་ངེས་པར་དུ་བཤད་བདེ་ལ་བརྗེད་དཀའ་བ་ཞིག་ཡིན་ན་འོས་པ་ལས།དེང་སང་གི་གཏམ་རྒྱུད་དེབ་ཏུ་བསྐྲུན་འདུག་པ་མང་པོ་ཡི་གེ་ལམ་ནས་བྲིས་པ་ཡིན་པས་བྱིས་པ་ཆུང་ཆུང་དག་ལ་ཡིག་ངོས་ཇི་ལྟ་བ་བཞིན་བཀླགས་པའི་ཚེ་ན།ཡིག་སྐད་ཀྱི་ཆ་ཤིན་ཏུ་ཆེ་དྲགས་ནས་བྱིས་པ་དག་གིས་གོ་མི་བདེ་བ་དང་ད་དུང་རྒྱས་མེད་པའི་ཀླད་པ་ལ་རྙོག་དྲ་བཟོ་སྲིད་པ་རེད།དཔེར་ན་ཡིག་སྐད་ཀྱི་ལམ་ནས་དཔེ་ཆ་ཀློག་དུས་བྱིས་པ་དག་གིས་ཡིག་སྐད་ཀྱི་ཚིག་འབྲུ་དེ་དག་གི་སྟེང་ལ་བློ་འཁོར་ཏེ་སྒྲུང་རང་ལ་བློ་སེམས་རྩེ་གཅིག་གིས་ཉན་ཐུབ་ཀྱི་མེད་པ་རེད།དེ་ཡང་དཔེ་ཞིག་བཞག་ན་རྒྱ་ཡིག་ཏུ་བསྒྱུར་པའིའབར་ཞུན་འཚོང་བའི་བུ་མོ་ཆུང་ཆུངཞེས་པའི་དེབ་ཀྱི་ཚན་པ་ཞིག་ཏུའདི་ནི་ལོ་འདིའི་མཚན་མོ་རྗེས་མ་དེ་ཡིན་ཞིང་།ནམ་ཟླ་ཤིན་ཏུ་འཁྱག་ལ།ས་སྲོད་དུ་ད་དུང་ཁ་བའི་འདབ་མ་ལྷབ་ལྷུབ་འཐོར་སོངཞེས་བསྒྱུར་པ་ལ་མཚོན་ན།དེབ་ཏུས་སྲོདཅེས་བསྒྱུར་ཡོད་པ་དེ་ལ་བྱིས་པ་ཆུང་ཆུང་དག་གིས་གོ་བ་ལེན་དཀའ་བས་ཁྱིམ་བདག་གིས་བྱིས་པ་དག་ལ་དེབ་འདི་ཀློག་དུས་ཚིག་དེས་རུབ་ཁལྟ་བུ་ཁ་སྐད་ཀྱི་ཉམས་ཐོན་པ་གོ་བདེ་བ་རུ་བསྒྱུར་ན་ལེགས་པོ་ཡོད་པ་རེད།བྱིས་པ་ཚོའི་འདང་རྒྱག་ཕྱོགས་དར་མ་དག་དང་མི་འདྲ་བར་ཁོ་ཚོས་སྒྲུང་ཞིག་ལ་ཉན་ནས་མཚམས་ཤིག་གོ་བ་ལེན་མི་ཐུབ་པ་ཞིག་ལ་འཕྲད་ཚེ་རིག་པའང་དེ་གར་ལུས་ནས་མུ་མཐུད་དུ་ཉན་ཐབས་མེད་པས་ན།དེ་ལྟར་སྒྲུང་བཤད་པ་དེས་བྱིས་པ་དག་ལ་ཕན་ཐོགས་ཀྱང་ཡོང་གི་མ་རེད།དེས་ན་སྒྲུང་ཞིག་ཡིན་ན་བཤད་བདེ་ལ་བྱིས་པ་དག་གིས་བརྗེད་དཀའ་བ་ཞིག་ཡིན་ན་རབ་ཡིན་པ་རེད།